Michael Clarke Duncan

Michael Clarke Duncan (* 10. december 1957, Chicago, USA – † 3. september 2012, Los Angeles, USA) bol americký herec, známy predovšetkým ako predstaviteľ Johna Kofiho vo filmovej väzenskej dráme Zelená míľa. Za stvárnenie tejto postavy získal niekoľko ocenení ako aj nomináciu Academy Awards za najlepší mužský herecký výkon vo vedľajšej úlohe. Pred začiatkom hereckej kariéry pracoval ako robotník, vyhadzovač a osobný strážca.

Osobný život 
Narodil sa a vyrástol v Chicagu. Žil so sestrou Judy a matkou Jean, otec opustil rodinu ešte v jeho detstve. Vďaka svojej výške hral basketbal v školských tímoch na strednej škole aj na vysokej škole Alcorn State University v Mississippi, kde študoval komunikáciu. Štúdium však nedokončil, vrátil sa do Chicaga k chorej matke. Cez deň pracoval ako robotník, po večeroch ako vyhadzovač, na čo ho jeho výška 196 cm a váha 142 kg predurčovali. 

Chcel sa však stať hercom, preto sa začiatkom 90. rokov 20. storočia presťahoval do Los Angeles, kde sa zúčastňoval na konkurzoch na úlohy vo filmoch, seriáloch i reklamách.<ref>{{Citácia elektronického dokumentu |titul=CNN: 'Green Miles giant has taken massive strides |url=http://archives.cnn.com/1999/SHOWBIZ/Movies/12/10/greenmile.duncan/ |dátum prístupu=2012-09-04 |url archívu=https://web.archive.org/web/20100911223432/http://archives.cnn.com/1999/SHOWBIZ/Movies/12/10/greenmile.duncan/ |dátum archivácie=2010-09-11 }}</ref> Zo začiatku však príliš úspešný nebol, preto pracoval často ako osobný strážca, okrem iných aj pre rôzne celebrity, ku ktorým patrili Will Smith, Martin Lawrence, Jamie Foxx, LL Cool J alebo The Notorious B.I.G.. Keď rapera The Notorious B.I.G. v roku 1997 zavraždili, zanechal prácu osobného strážcu a venoval sa herectvu na plný úväzok.

3. septembra 2012 zomrel na následky srdcového infarktu, ktorý utrpel v júli 2012.

 Herecká kariéra 
Od roku 1995 hral malé úlohy vo filmoch a seriáloch. Od roku 1998 začal hrať aj vedľajšie úlohy, okrem iného vo filme Armageddon, kde sa zoznámil s Brucom Willisom. Stali sa priateľmi a práve Bruce Willis mu pomohol, aby dostal úlohu vo filme Zelená míľa, v ktorom stvárnil úlohu Johna Coffeyho. Za túto úlohu bol nominovaný na Oscara a Zlatý Glóbus.

Po účinkovaní vo filme Zelená míľa hral vo viacerých známych filmoch, ku ktorým patria napríklad Môj sused zabijak, Kráľ Škorpión, Daredevil alebo Sin City – mesto hriechu. Nahovoril aj úlohy v animovaných filmoch (napr. Medvedie srdce alebo Kung Fu Panda).

 Ocenenia a nominácie 

 Nominácie 
 
 2000 – Oscar - najlepší mužský výkon vo vedľajšej úlohe (Zelená míľa)
 2000 – Blockbuster Entertainment Award - najlepší mužský výkon vo vedľajšej úlohe, dráma (Zelená míľa)
 2000 – CFCA Award - najlepší mužský výkon vo vedľajšej úlohe + najsľubnejší herec budúcnosti (Zelená míľa)
 2000 – Zlatý Globus - najlepší mužský výkon vo vedľajšej úlohe (Zelená míľa)
 2000 – Image Award - najlepší mužský herecký výkon (Zelená míľa)
 2000 – MTV Movie Award - najlepší herecký objav (Zelená míľa)
 2000 – OFCS Award - najlepší mužský výkon vo vedľajšej úlohe (Zelená míľa 2000 – SAG Award - najlepší skupinový herecký výkon (Zelená míľa - spolu s hercami z uvedeného filmu)
 2001 – Blockbuster Entertainment Award - najlepší mužský výkon vo vedľajšej úlohe, komédia/romantika (Môj sused zabijak)

 Víťaz 

 2000 – Saturn Award - najlepší mužský výkon vo vedľajšej úlohe (Zelená míľa)
 2000 – Black Reel Award - najlepší mužský výkon vo vedľajšej úlohe (Zelená míľa)
 2000 – Critics Choice Award - najlepší mužský výkon vo vedľajšej úlohe (Zelená míľa)
 2000 – SAG Award - najlepší mužský výkon vo vedľajšej úlohe (Zelená míľa)

 Filmografia 
výber
 1998 – Armageddon, 
 1999 – Zelená míľa 2000 – Môj sused zabijak 2001 – Planéta opíc 2002 – Kráľ Škorpión 2003 – Daredevil 2004 – Prenasledovaný 2004 – Legenda o Jurajovi a drakovi 2005 – Sin City – mesto hriechu 2006 – Škola zvádzania 2006 – Krutá pomsta 2007 – Kamoška z budúcnosti 2011 – Green Lantern''

Iné projekty

Externé odkazy 
 
 
 Green Miles giant has taken massive strides

Referencie

Zdroj 

Filmoví herci USA
Televízni herci USA
Držitelia Critics' Choice Movie Awards
Filmoví herci afroamerického pôvodu
Televízni herci afroamerického pôvodu
Osobnosti USA afroamerického pôvodu
Osobnosti zo Chicaga